**Zápisnica**

**z riadneho zasadnutia OZ v Šemši dňa 15.03.2014.**

**Prítomní:** podľa prezenčnej listiny

**PROGRAM:**

1. Otvorenie zasadania

2. Schválenie programu rokovania zasadnutia OZ, určenie overovateľov a zapisovateľa

3. Kontrola plnenia uznesení

4. Čerpanie rozpočtu za rok 2013

5. Dodatok č. 4 k Zmluve o zriadení Spoločného obecného úradu

6. Harmonogram zasadania Obecného zastupiteľstva v Šemši na rok 2014

7. Prerokovanie platu starostu

8. Zmena VZN č.3 /2008 o výške príspevku za pobyt dieťaťa v MŠ

9. Naloženie s drevnou hmotou z výrubu drevín

10. Rôzne – informácia o verejných obstarávaniach

11. Záver

**K bodu č. 1:**

Zasadnutie OZ otvoril a viedol p. Lukáč starosta obce. Konštatoval, že prítomní sú štyria poslanci a OZ je uznášania schopné.

**K bodu č.2:**

Program rokovania OZ dostali poslanci v elektronickej podobe v  pozvánke. Za overovateľov určil p. Kubu a Semana, za zapisovateľku p. Vargovú Lukáčová. **Hlasovanie č.1**

**K bodu č. 3:**

Starosta obce konštatoval, že na ostatnom zasadnutí zastupiteľstva neboli prijaté uznesenia, ktorých plnenie je potrebné kontrolovať. **Hlasovanie č.2**

**K bodu č.4:**

V tomto bode rokovania starosta obce konštatoval, že čerpanie rozpočtu za rok 2013 dostali poslanci elektronickou poštu spolu s pozvánkou. Tento bod programu bol aj predmetom zasadnutia komisie na ochranu verejného záujmu, sociálnych vecí a financií**,** preto starosta požiadal predsedu komisie poslanca p. Lacka, aby sa k čerpaniu vyjadril. Komisia žiadala vyjadrenie k trom prípadom prekročenia plánovaného čerpania. Prvá oblasť sa týkala rozdielu dane z pozemkov, druhá oblasť - ostatné príplatky ZŠ a tretia oblasť- odmeny ČOV. Pani Baloghová zaujala k týmto prípadom v jednotlivých oblastiach nasledujúce stanovisko. Daň z pozemkov nebola ku koncu roku vybratá na 100%, nakoľko jeden subjekt túto daň zaplatil až vo februári 2014 už spolu aj so sankčným úrokom. Čo sa týka ZŠ, tu figuruje dlhodobý problém s nadčasovými hodinami. Príspevok zo štátu na ZŠ pokrýva len náklady na mzdy. Režijné náklady a nadčasové hodiny musí obec platiť zo svojho rozpočtu. Všetky záväzky však voči zamestnancom ZŠ a nadčasové hodiny boli ku koncu roka 2013 vyrovnané. Tretia oblasť súvisí s dlhodobou PN jedného zamestnanca na ČOV, čo spôsobilo, že ďalší zamestnanec musel pracovať aj víkendy a nadčasové hodiny. Zdôvodnenie postačovalo predsedovi komisie ako aj ostaným poslancom. Bez ďalších pripomienok schválili čerpanie rozpočtu za rok 2013. **Hlasovanie č.3**

**K bodu č.5:**

V tomto bode rokovania starosta obce predložil poslancom návrh dodatku č. 4 k Zmluve o založení spoločného obecného úradu. Predmetom dodatku č.4 je zákonné zvyšovanie platov zamestnancov vo verejnej správe o 16 €. Toto zákonné zvýšenie však podlieha podpísaniu nového dodatku všetkými obcami, ktorý si spoločný úrad zriadili. Poslanci ho schválili bez pripomienok **Hlasovanie č.4**

**K bodu č.6**

Tento bod rokovania bol predmetom zasadnutia Obecnej rady dňa 20.2.2014, kde zostavený návrh harmonogramu zasadania Obecného zastupiteľstva v Šemši. P. Demko poslancom predniesol návrh termínov zasadnutia OZ. 15.3., 13.6., 12.9., 28.11., 15.12.2014. Poslanci navrhnutý harmonogram schválili. **Hlasovanie č.5**

**K bodu č.7**

Starosta obce podal informácie poslancom o prehodnotení platu starostu základe § 3 ods.1 a § 4 ods.2 zákona č 154/2011 Z.z., ktorým sa dopĺňa zákon Národnej rady Slovenskej republiky č. 253/1994 Z.z. o právnom postavení a platových pomeroch starostov obcí a primátorov miest v znení neskorších predpisov. Pri rokovaní a následnom hlasovaní o plate starostu, starosta nebol prítomný. Predseda komisie na ochranu verejného záujmu, sociálnych vecí a financiídal návrh ponechať plat starostu vo výške, v akej ho poberá doteraz. Plat starostu obce poslanci schválili a s účinnosťou od 1.1.2014 je vo výške 1700 € mesačne. **Hlasovanie č.6**

**K bodu č.8**

Starosta obce poslancom predložil návrh Dodatku č. 1 k VZN č. 3/2008 o výške príspevku za pobyt dieťaťa v MŠ. Požiadavkou bolo zvýšenie príspevku zo sumy 8,29 € na 10,00 €, nakoľko pôvodná suma spôsobuje problémy pri výbere školného. Návrh starostu bol aby bol príspevok vyberaný priamo v škôlke a tak by bol zabezpečený kontakt rodiča s učiteľkami, ktoré upozornia rodičov o nedoplatku resp. preplatku školného. **Hlasovanie č.7**

**K bodu č.9**

Starosta predložil poslancom návrh týkajúci sa naloženia s drevnou hmotou z uskutočneného výrubu. Podmienkou je, aby drevnú hmotu zlikvidovala firma v plnom rozsahu a bezodplatne. Starosta oslovil dve firmy, ktoré majú po miestnej ohliadke oznámiť či drevnú hmotu odstránia v plnom rozsahu. Poslanci s návrhom súhlasili, ak bude drevná hmota odstránená v plnom rozsahu ( aj konáre, kríky). **Hlasovanie č.8**

**K bodu č.10**

V tomto bode rokovania starosta poslancov oboznámil s priebehom verejných obstarávaní. Aktuálne prebieha verejné obstarávanie na stravné lístky, ukončené je verejné obstarávanie na vypracovanie PD stavby Rekonštrukcia elektroinštalácie ZŠ a MŠ Šemša, odborné poradenstvo a konzultačné služby pri verejnom obstarávaní VO. Starosta oboznámil poslancov, že všetky potrebné náležitosti, smernicu o VO a povinnosti obce pri verejnom obstarávaní zabezpečuje Ing. Mihok na základe zmluvy. V tomto roku budú ešte verejné obstarávania na projektové dokumentácie: rekonštrukcia budovy starej MŠ na OcÚ, riešenie havarijného stavu miestnej komunikácie – šúňavka, vykurovanie priestorov klubu mladých a klubu dôchodcov. Verejné obstarávania na stavebné práce: rekonštrukcia budovy starej MŠ na OcÚ, riešenie havarijného stavu miestnej komunikácie – šúňavka, vykurovanie priestorov klubu mladých a klubu dôchodcov.Poslanci interpretované informácie zobrali na vedomie. **Hlasovanie č.9**

Čo sa týka sídla MAS Rudohorie starosta predložil poslancom návrh na zriadenie kancelárie/sídla MAS na OcÚ. Miestnosť za javiskom je k dispozícií, zariadenie miestnosti zabezpečí MAS Rudohorie. Starosta informoval poslancov, že na poslednom zasadnutí valného zhromaždenia MAS ako štatutár obce hlasoval za zvýšenie členského príspevku do MAS Rudohorie o 100 %, čo bude činiť cca 250 €/ročne, aby MAS nezanikla a fungovala ďalej. Tieto finančné prostriedky sú pomerne zanedbateľné v porovnaní s tými, ktoré obec prostredníctvom MAS dokáže získať. Pre ilustráciu v minulom roku to bolo cca 34 000 € - verejné priestranstvá a multifunkčné ihrisko pri ZŠ. Poslanci schválili sídlo/kanceláriu MAS a zvýšenie členského príspevku do MAS Rudohorie.

Starosta obce tlmočil poslancom požiadavku starostky obce Nováčany o vyradenú hasičskú striekačku. Striekačka by bola pre Dobrovoľný hasičský zbor Nováčany. Poslanci po diskusii schválili, aby im bola hasičská striekačka odpredaná za šrotovnú cenu.

**Hlasovanie č. 10**

**K bodu č.11**

Po vyčerpaní programu poďakoval starosta obce prítomným za účasť a riadne zasadnutie OZ ukončil.

OVEROVATELIA:

**Kuba Martin**

**Seman Marek**

**Zapísala : Vargová Lukáčová**

**Závery**

**z riadneho zasadnutia Obecného zastupiteľstva v Šemši dňa 15.03.2014.**

**1. Návrh programu riadneho zasadnutia OZ**

**Uznesenie č. 1/2014**

Obecné zastupiteľstvo v Šemši:

**schvaľuje**

1.Program riadneho zasadnutia obecného zastupiteľstva.

Počet všetkých poslancov:7

Počet prítomných poslancov: 4

Hlasovali: 4 Za:4 Proti:0 Zdržali sa: 0

**2.Kontrola plnenia uznesení**

**Uznesenie č. 2/2014**

Obecné zastupiteľstvo v Šemši:

**berie na vedomie**

1.kontrolu plnenia uznesení

Počet všetkých poslancov:7

Počet prítomných poslancov:4

Hlasovali:4 Za: 4 Proti:0 Zdržali sa:0

**3. Čerpanie rozpočtu za rok 2013**

**Uznesenie č. 3/2014**

Obecné zastupiteľstvo v Šemši:

**schvaľuje**

1. čerpanie rozpočtu za rok 2013

Počet všetkých poslancov:7

Počet prítomných poslancov:4

Hlasovali:4 Za: 4 Proti: 0 Zdržali sa: 0

**4. Dodatok č.4 k zmluve o zriadení Spoločného obecného úradu**

**Uznesenie č. 4/2014**

Obecné zastupiteľstvo v Šemši:

**schvaľuje**

1. návrh dodatku č.4 k zmluve o zriadení Spoločného obecného úradu

Počet všetkých poslancov:7

Počet prítomných poslancov:4

Hlasovali: 4 Za: 4 Proti: 0 Zdržali sa:0

**5. Harmonogram zasadania Obecného zastupiteľstva**

**Uznesenie č. 5/2014**

Obecné zastupiteľstvo v Šemši:

**schvaľuje**

1. harmonogram zasadania Obecného zastupiteľstva v Šemši

Počet všetkých poslancov:7

Počet prítomných poslancov: 4

Hlasovali:4 Za: 4 Proti: 0 Zdržali sa: 0

**6. Prerokovanie platu starostu**

**Uznesenie č. 6/2014**

Obecné zastupiteľstvo v Šemši:

**schvaľuje**

1. schvaľuje plat starostu vo výške 1700 € s účinnosťou od 1.1.2014.

Počet všetkých poslancov:7

Počet prítomných poslancov: 4

Hlasovali:4 Za:4 Proti: 0 Zdržali sa: 0

**7. Návrh dodatku č.1 k VZN č. 3/2008 o výške príspevku za pobyt dieťaťa v MŠ**

**Uznesenie č. 7/2014**

Obecné zastupiteľstvo v Šemši:

**schvaľuje**

1. návrh dodatku č.1 k VZN č.3/2008 o výške príspevku za pobyt dieťaťa v MŠ

Počet všetkých poslancov:7

Počet prítomných poslancov: 4

Hlasovali: 4 Za: 4 Proti: 0 Zdržali sa: 0

**8. Naloženie s drevnou hmotou z výrubu drevín**

**Uznesenie č. 8/2014**

Obecné zastupiteľstvo v Šemši:

**súhlasí**

1. s návrhom starostu o uprataní drevnej hmoty v celom rozsahu bez odplaty.

Počet všetkých poslancov:7

Počet prítomných poslancov: 4

Hlasovali:4 Za: 4 Proti:0 Zdržali sa: 0

**9. Rôzne**

**Informácia o verejných obstarávaniach**

**Uznesenie č. 9/2014**

Obecné zastupiteľstvo v Šemši:

**berie na vedomie**

1. informáciu o verejných obstarávaniach

2. o vypracovaní smernice o verejnom obstarávaní

Počet všetkých poslancov:7

Počet prítomných poslancov: 4

Hlasovali:4 Za: 4 Proti: 0 Zdržali sa: 0

**Sídlo/kancelária MAS Rudohorie**

**Uznesenie č. 10/2014**

Obecné zastupiteľstvo v Šemši:

**schvaľuje**

1. sídlo/kanceláriu MAS Rudohorie na OcÚ v Šemši

2. zvýšenie členského príspevku obce v MAS o 100%.

3. odpredaj hasičskej striekačky DHZ Nováčany za šrotovnú cenu.

Počet všetkých poslancov:7

Počet prítomných poslancov: 4

Hlasovali: 4 Za: 4 Proti: 0 Zdržali sa: 0

V Šemši 15.03.2014 Jozef Lukáč – starosta obce